**5.4.2.2. pasākuma “Vides monitoringa un kontroles sistēmas attīstība**

**un sabiedrības līdzdalības vides pārvaldībā veicināšana” un**

**5.3.1. specifiskā atbalsta mērķa “Attīstīt un uzlabot ūdensapgādes un**

**kanalizācijas sistēmas pakalpojumu kvalitāti un nodrošināt pieslēgšanas iespējas”**

**īstenošanas nosacījumu grozījumu**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiku | Lai izpildītu Eiropas Parlamenta un Eiropas Padomes 2007.gada 14.marta Direktīvas [2007/2/EK](http://eur-lex.europa.eu/eli/dir/2007/2/oj/?locale=LV" \t "_blank) *ar ko izveido Telpiskās informācijas infrastruktūru Eiropas Kopienā* prasības, nepieciešams steidzami īstenot jaunu projektu telpiskās informācijas infrastruktūras un ģeotelpisko datu kopu izveidei. Nepieciešamā finansējuma nodrošināšanai jāveic Kohēzijas fonda pārdali darbības programmas “Izaugsme un nodarbinātība” 5.prioritārā virziena “Vides aizsardzība un resursu izmantošanas efektivitāte” ietvaros. |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Lai 5.4.2. specifiskā atbalsta mērķa *“Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana”* (turpmāk - 5.4.2.2. pasākums) ietvaros īstenotu jaunu projektu telpiskās informācijas infrastruktūras un ģeotelpisko datu kopu par vides jomu izveidei un tā īstenošanai nepieciešams papildus finansējums, kurš tiek pārdalīts no 5.3.1. specifiskā atbalsta mērķim *“Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas”* (turpmāk - SAM 5.3.1.) pieejamā Kohēzijas fonda (turpmāk –KF) finansējuma. Ministru kabineta (turpmāk – MK) noteikumu *“Grozījumi Ministru kabineta 2016.gada 20.decembra noteikumos Nr.859 “Darbības programmas “Izaugsme un nodarbinātība” 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā"* 5.4.2.2. pasākuma “*Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”* (turpmāk – MK noteikumu Nr.859 grozījumu projekts) un “*Grozījumi Ministru kabineta 2016.gada 21.jūnija noteikumos Nr.403 “Darbības programmas “Izaugsme un nodarbinātība” 5.3.1. specifiskā atbalsta mērķa* “*Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”* (turpmāk – MK noteikumu Nr.403 grozījumu projekts) projekti ir izstrādāti pamatojoties uz MK rīkojumā “Grozījumi Ministru kabineta 2013.gada 28.decembra rīkojumā Nr.686 „Par Latvijas ģeotelpiskās informācijas attīstības koncepciju” definēto rīcību un MK 2018. gada. 9. janvāra sēdes protokola Nr.2, 1.§ 2. un 3. punktā doto deleģējumu.Tā kā KF finansējuma pārdale no SAM 5.3.1. uz 5.4.2.2. pasākumu ir cieši saistīti jautājumi, tad MK noteikumu Nr.859 grozījumu projekts un MK noteikumu Nr.403 grozījumu projekts ir virzāmi kopā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Eiropas Parlamenta un Eiropas Padomes 2007.gada 14.marta Direktīvas [2007/2/EK](http://eur-lex.europa.eu/eli/dir/2007/2/oj/?locale=LV" \t "_blank), *ar ko izveido Telpiskās informācijas infrastruktūru Eiropas Kopienā (INSPIRE)* (turpmāk – INSPIRE direktīva) un Ģeotelpiskās sistēmas likuma un uz tā pamata izdoto normatīvo aktu ieviešanu, saskaņā ar MK 2017. gada 7. novembra sēdē izskatīto informatīvo ziņojumu “Par Eiropas Parlamenta un Padomes 2007. gada 14. marta Direktīvas 2007/2/EK, ar ko izveido Telpiskās informācijas infrastruktūru Eiropas Kopienā , ieviešanu Latvijā (rīcības plāns 2017. gadam)” (turpmāk – Informatīvais ziņojums), MK 2018.gada 9.janvāra rīkojumu Nr.12 “Grozījumi Ministru Kabineta 2013. gada 28. decembra rīkojumā Nr. 686 “Par Latvijas ģeotelpiskās informācijas attīstības koncepciju”” un MK 2018. gada. 9. janvāra sēdes protokola Nr.2, 1.§ 2. punkta deleģējumu, no SAM 5.3.1. uz 5.4.2.2 pasākumu tiek pārdalīts Kohēzijas fonda finansējums 2 847 500 *euro* apmērā. 5.4.2.2 pasākuma ietvaros plānotajā valsts vides monitoringa un citu vides datu apstrādes un uzglabāšanas infrastruktūras pilnveidošanas projektā (turpmāk – ĢIS projekts) tiks iekļautas datu kopas atbilstoši INSPIRE direktīvas I, II, un III pielikumu datu tēmām, MK 2013. gada 28. decembra rīkojumā Nr. 686 “Par Latvijas ģeotelpiskās informācijas attīstības koncepciju” noteikto atbildības sadalījumu starp institūcijām saistībā ar INSPIRE direktīvas datu kopām, kā arī Informatīvajā ziņojumā noteikto laika grafiku, t.sk., tā 1.pielikumu “Rīcības plāns 2017. gadam”. Saskaņā ar VARAM deleģējuma līgumu VSIA “Latvijas Vides, ģeoloģijas un meteoroloģijas centrs” (turpmāk – LVĢMC) ievāc, apkopo un uztur 34 datu kopas šādās INSPIRE direktīvas tēmās:* Iekšzemes hidrogrāfija,
* Ģeoloģija,
* Komunālie un valsts dienesti,
* Vides monitoringa iekārtas,
* Ražošanas un rūpniecības iekārtas,
* Apgabala pārvaldības reglamentētās zonas un ziņošanas vienības,
* Dabas apdraudējuma zonas,
* Atmosfēras apstākļi un meteoroloģiski ģeogrāfiskie raksturlielumi,
* Derīgo izrakteņu resursi.

 ĢIS projekts paredz ģeotelpiskās informācijas sistēmas papildināšanu, veiktspējas uzlabošanu un valsts monitoringa (ietverot trīs monitoringa programmas – gaiss un klimats, ūdens un zeme), kā arī citu vides datu, piemēram, ģeoloģiskās informācijas sagatavošanu, ieskaitot INSPIRE direktīvas pielikumos definēto tēmu (iekšzemes hidrogrāfija, ģeoloģija, komunālie un valsts dienesti, vides monitoringa iekārtas, ražošanas un rūpniecības iekārtas, apgabala pārvaldības reglamentētās zonas un ziņošanas vienības, dabas apdraudējuma zonas, atmosfēras apstākļi un meteoroloģiski ģeogrāfiskie raksturlielumi, derīgo izrakteņu resursi) datu kopas (plānotas 25 datu kopas). ĢIS projekta ietvaros tiks izstrādāts centralizēts vides datu glabāšanas risinājums datiem, kas pašreiz tiek uzkrāti, apstrādāti un uzglabāti citās sistēmās vai darbstacijās, bet netiek glabāti vienotā vides informācijas sistēmā. Tāpat katrai specifiskai datu kopai tiks izstrādāta sava programmatūra tās attēlošanai un publicēšanai, nodrošinot tās darbību INSPIRE ģeoportālā. Tādejādi tiks nodrošināti ģeotelpiskie pakalpojumi (skatīšanās un lejupielādes pakalpojumi) tādā veidā, kā to nosaka INSPIRE direktīva. Projekts papildinās jau apstiprināto informācijas un komunikāciju tehnoloģiju (turpmāk – IKT) vienoto mērķarhitektūru.ĢIS projekta ietvaros LVĢMC atbildībā esošās datu kopas tiks sagatavotas atbilstoši INSPIRE direktīvas specifikācijām, izstrādājot transformācijas modeļus un vienlaikus sakārtojot vides, tai skaitā vides monitoringa, datus, lai nodrošinātu turpmāku automātisku datu transformēšanu publicēšanai INSPIRE portālā attiecīgā formātā. Vispirms dati tiks sakārtoti, caurskatīta to kvalitāte, un, kur nepieciešams, tiks veikta to homogenizēšana vai digitalizēšana. INSPIRE direktīvas prasību ieviešanai tiks īstenots arī 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk - 2.2.1.1. pasākums) projekts “Informācijas sistēmu izstrāde un pilnveidošana ģeotelpiskajiem un Daugavas baseina plūdu datiem” (turpmāk - 2.2.1.1. pasākuma projekts) . Tā ietvaros tiks izstrādāta un ieviesta vienota LVĢMC informācijas sistēma, tādā veidā nodrošinot ģeotelpisko datu atkalizmantošanu, lai atbilstu INSPIRE direktīvas prasībām. 2.2.1.1. pasākuma projekta ietvaros testēšanas nolūkos tiks publicētas datu kopas pa vienai datu kopai no katras datu tēmas (plānotas 9 datu kopas), kā arī uzlabots derīgo izrakteņu atradņu reģistra informācijas un derīgo izrakteņu krājumu bilances sagatavošanas un atjaunināšanas process (kas netiks veikts 5.4.2.2.pasākuma ietvaros), kā arī tiks atbilstoši sagatavota informācija par plūdu risku Daugavas upju baseinam, ieskaitot plūdu prognožu un brīdinājumu sistēmas Daugavas upju baseinam informāciju. 5.4.2.2. pasākuma un 2.2.1.1. pasākuma projektiem tiks nodrošināta darbību un izmaksu demarkācija. Pamatojoties uz minēto, tiek ierosināti *MK 2016.gada 20.decembra noteikumu Nr.859 “Darbības programmas “Izaugsme un nodarbinātība” 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā"* 5.4.2.2. pasākuma “*Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”* grozījumi, paredzot:* palielināt 5.4.2.2.pasākumam līdz 2018. gada 31. decembrim pieejamo KF finansējumu un ĢIS projektu realizēt kā otro projektu iesniegumu atlases kārtu, kuras īstenošanai tiek paredzēti 3 350 000 *euro*, tai skaitā KF finansējums – 2 847 500 *euro* un valsts budžeta finansējums – vismaz 502 500 *euro.* Līdz ar to pasākuma īstenošanai plānotais KF finansējums palielinās uz 16 994 460 *euro* un to sastāda trīs atlases kārtām pieejamais vai plānotais finansējums, kā arī nesadalītais snieguma rezerves finansējums 955 834 *euro* apmērā;
* projekta īstenošanas termiņu atbilstoši spēkā esošajam 5.4.2.2. pasākuma MK noteikumu regulējumam, vienlaikus, ievērojot INSPIRE direktīvas prasību izpildes grafiku, un Informatīvā ziņojuma 1.pielikuma “Rīcības plāns 2017.gadam” noteiktos izpildes termiņus, atsevišķām darbībām projekta ietvaros noteikt līdz 2019.gada 31.decembrim. Vides datu kopu papildināšana un datu kvalitātes uzlabošana iespējama arī pēc noteiktā termiņa līdz projekta īstenošanas beigām.
* kā projekta iesniedzēju noteikt valsts kapitālsabiedrību, kurai ir deleģēti valsts pārvaldes uzdevumi vienotas vides informācijas sistēmas veidošanā un attīstībā – LVĢMC, - jo tai saskaņā ar MK 2009.gada 1.jūlija rīkojuma Nr.448 “Par valsts aģentūras “Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” dibināšanu” 6.2. apakšpunktu ir deleģēts uzdevums veidot un attīstīt vienotu vides informācijas sistēmu;
* kā iespējamo sadarbības partneri projektā noteikt Valsts reģionālās attīstības aģentūru (turpmāk – VRAA). VRAA MK 2013. gada 28. decembra rīkojumā Nr. 686 “Par Latvijas ģeotelpiskās informācijas attīstības koncepciju” ir noteikta kā vienotā ģeotelpiskās informācijas portāla geolatvia.lv nodrošinātāja un, ievērojot to, ka ĢIS projekta datu glabāšanai ir vajadzīga papildus serveru kapacitāte, VRAA var projekta ietvaros veikt nepieciešamās serveru tehnikas un tās uzstādīšanai nepieciešamās infrastruktūras iegādi, ja to neveic finansējuma saņēmējs;
* kā atbalstāmo darbību noteikt pasākumu veikšanu valsts vides monitoringa un citu vides datu apstrādei un uzglabāšanas infrastruktūras pilnveidošanai. Darbība ietver ģeotelpisko datu kopu pakalpojumu funkcionalitātes saskaņā ar INSPIRE direktīvas prasībām nodrošināšanu un atbilstošu datu kopu sagatavošanu.;
* papildināt attiecināmās izmaksas ar izmaksām, kas nepieciešamas, lai nodrošinātu ģeotelpisko datu kopu pakalpojumu funkcionalitāti saskaņā ar INSPIRE direktīvas prasībām: individuālās un uzturēšanas programmatūras izrādes un testēšanas izmaksas, informācijas resursu digitalizācijas, informācijas sistēmas konfigurēšanas, serveru tehnikas un tās uzstādīšanai nepieciešamās infrastruktūras iegādes izmaksas. ĢIS projekta īstenošanai nepieciešamas arī izmaksas par projekta īstenošanā iesaistītajam personālam, kas jaunajai atbalstāmajai darbībai palielinātas līdz 12%, jo LVĢMC eksperti uzraudzīs un kontrolēs sistēmu izstrādi, kā arī katras datu kopu izstrādei būs piesaistīti datu tēmai atbilstoši speciālisti, kas iesaistīsies datu sagatavošanā un pārbaudīs Izpildītāju paveikto. Projekta tehniskās dokumentācijas sagatavošanas izmaksas kā atsevišķa izmaksu komponente netiek attiecināta;
* projekta izmaksas attiecināt no 2018.gada 1.jūnija.

MK noteikumu Nr.859 grozījumu projektā ierosinātie grozījumi neradīs ietekmi uz 5.4.2.2.pasākuma pirmo projektu iesniegumu atlases kārtu un īstenošanā esošajiem projektiem. Kā arī nav nepieciešamas izmaiņas projektu iesniegumu vērtēšanas kritērijos, lai izvērtētu 5.4.2.2.pasākuma otrās atlases kārtas projektu. Papildus pie projekta iesnieguma kā pielikums būs jāiesniedz VARAM kā atbildīgās ministrijas par valsts informācijas un komunikācijas tehnoloģiju pārvaldības organizāciju saskaņojums par projekta iesnieguma atbilstību IKT vienotajai politikai un mērķarhitektūrai (t.i., iesniedzot detalizētu aprakstu, kā projekts mijiedarbojas ar un papildina jau apstiprināto IKT vienotā mērķarhitektūru) un VARAM kā par INSPIRE direktīvas ieviešanu atbildīgās ministrijas saskaņojums par projekta saturisko atbilstību Latvijas ģeotelpiskās informācijas attīstības koncepcijai un INSPIRE direktīvas prasībām.ĢIS projekta uzraudzības rezultāti ir vērsti uz MK noteikumu Nr. 859 4.punktā jau noteiktajiem 5.4.2.2.pasākuma uzraudzības rādītājiem un to sasniedzamajām vērtībām: uz trijām vides monitoringa programmām – ūdeņu, zemes un gaisa, kurās tiek veikti uzlabojumi un nodrošināta atbilstība normatīvajiem aktiem. Savukārt ĢIS projekta ietvaros publicētie atkalizmantojamie dati sniegs ieguldījumu 2.2.1.1. pasākuma rezultāta rādītāja “Vidējais publiskā sektora informācijas atkalizmantošanas indekss” sasniegšanā.MK noteikumu Nr.403grozījumu projekts paredz pārdalīt KF finansējumu 2 847 500 *euro* apmērā no VARAM pārziņā esošā SAM 5.3.1. uz 5.4.2.2. pasākumu, jo SAM 5.3.1. projektu iesniegumu atlases otrā kārtā netika iesniegti septiņi sākotnēji plānotie projektu iesniegumi un ir izveidojies KF finansējuma atlikums. MK noteikumu Nr.403 grozījumu projekts bez jau minētā paredz: * precizēt SAM 5.3.1. otrās un ceturtās atlases kārtas pieejamo finansējumu, projektu iesniegumu otrajā atlases kārtā samazinot KF finansējuma apmēru atbilstoši iesniegto projektu apmēram, bet KF finansējuma atlikumu (pēc finansējuma pārdales 5.4.2.2. pasākumam) novirzot projektu iesniegumu ceturtās atlases kārtas īstenošanai;
* pielikumā noteikt SAM 5.3.1. otrās kārtas atbalstāmo projektu sarakstu, ņemot vērā to, ka otrajā kārtā septiņas notekūdeņu aglomerācijas projekta iesniegumus noteiktajā termiņā neiesniedza.

Tāpat ar MK noteikumu Nr.403 grozījumu projektā ierosinātiem grozījumiem tiek veikti tehniski precizējumi, nosakot vienotu termiņu SAM 5.3.1. projektu īstenošanai un iznākuma rādītāju sasniegšanai līdz 2023.gada 31.decembrim.Vienlaikus, lai nodrošinātu skaidru un vienotu izpratni par sabiedrisko ūdenssaimniecības pakalpojumu sniegšanas termiņu, MK noteikumu Nr.403 grozījumu projekts paredz precizēt 12.3., 13.4. un 14.5. apakšpunkta redakciju, kas ļauj sabiedrisko ūdenssaimniecības pakalpojumu sniegšanas periodu (kas nav mazāks par 5 gadiem un nepārsniedz 10 gadus) noteikt no attiecīgā saistību uzņemšanas brīža (t.i., līguma noslēgšanas vai grozījumu izdarīšanas brīža).  |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Tā kā KF finansējuma pārdale no SAM 5.3.1. uz 5.4.2.2. pasākumu ir cieši saistīti jautājumi, tad MK noteikumu Nr.859 grozījumu projekts un MK noteikumu Nr.403 grozījumu projekts (turpmāk – noteikumu projekti) ir virzāmi kopā.Pēc finansējuma pārdales apstiprināšanas, tiks veiktas attiecīgas izmaiņas 5.4.2.2.pasākumam un SAM 5.3.1. piemērojamo intervences kodu finansējuma sadalījumā (samazinot intervences koda Nr.22 finansējuma apmēru un palielinot intervences koda Nr.85 finansējuma apmēru). Papildu investīcijām 5.4.2.2. pasākumā tiek noteikts 5.4.2.2.pasākumam piemērotais intervences kods, jo investīcijas saturiski ir vērsta uz vides jomas datu kvalitātes un pieejamības uzlabošanu un serveru aprīkojuma izmaksas sastāda nelielu dalu no projekta kopējām izmaksām, tādēļ tās netiek izdalītas zem atsevišķa intervences koda. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ņemot vērā, ka ĢIS projekta rezultātā būs publiski pieejami vides dati, t.sk., vides monitoringa dati, projekts radīs netiešu pozitīvu ietekmi uz sabiedrību kopumā, t.sk., uz iedzīvotājiem un komersantiem. Paredzams, ka galvenokārt datu izmantotāji būs dažādas valsts pārvaldes un zinātniskās institūcijas, augstskolas un to studenti, pašvaldības un to iestādes, kā arī iedzīvotāji, kam interesē savas dzīvesvietas apkārtne un ar vidi saistītie jautājumi. Valsts pārvaldes un pašvaldību institūcijām tiks atvieglota dažāda veida lēmumu, atļauju izdošana, palielināsies informācijas klāsts, ko iespējams izmantot veicot dažāda līmeņa teritorijas plānošanu un stratēģiju izstrādi. Palielināsies datu klāsts, apjoms un būs atvieglota pieeja datiem, ko izmantot dažāda veida zinātniskos pētījumos, publikācijās un tml. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka noteikumu projektu īstenošanai būs ietekme uz uzņēmējdarbības vidi, uz konkurenci, uz veselību, uz vidi vai nevalstiskām organizācijām. Netiek paredzēta ietekme uz sabiedrības grupām un institūcijām, jo noteikumu projektu tiesiskais regulējums negroza to tiesības un pienākumus. SAM 5.3.1. un 5.4.2.2.pasākuma ieviešanas nosacījumu grozījumi neietekmēs spēkā esošo tiesību normu sistēmu. Vērtējot SAM 5.3.1. un 5.4.2.2.pasākuma īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne Eiropas Savienības fondu vadībā iesaistītajām institūcijām.  ĢIS projekta rezultāts radīs pozitīvu ietekmi uz valsts un pašvaldību funkciju realizāciju, kur nepieciešami vides dati no telpiskās informācijas sistēmas, kā arī palielinās informācijas pieejamību sabiedrībai. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Noteikumu projekti neparedz obligātu prasību izmantot vides datu informācijas sistēmas datus.Paredzēts, ka ĢIS projekta rezultātā datu informācijas sistēmā ievietotie vides dati u.c. informācija būs pieejama bez maksas. |
| 5. | Cita informācija | Noteikumu projekti radīs pozitīvu ietekmi uz darbības programmas “Izaugsme un nodarbinātība” 5. prioritārā virziena “Vides aizsardzība un resursu izmantošanas efektivitāte” KF snieguma ietvara starpposma finanšu vērtību sasniegšanu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0  | 0 | 0  | 0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0  | 0 | 0  | 0 | 0 |
| t.sk. SAM 5.3.1. | 0 | -790 500 | 0 | -1 266 500 | 0 | -790 500 | 0 |
| t.sk. SAM 5.4.2. | 0 | 790 500 | 0 | 1 266 500 | 0 | 790 500 | 0 |
| 1.2. valsts speciālais budžets | 0  | 0 | 0  | 0 | 0  | 0 | 0  |
| 1.3. pašvaldību budžets | 0  | 0 | 0  | 0 | 0  | 0 | 0  |
| 2. Budžeta izdevumi | 0  | 139 500 | 0  | 223 500 | 0  | 139 500 | 0  |
| 2.1. valsts pamatbudžets | 0  | 139 500 | 0  | 223 500 | 0  | 139 500 | 0  |
| t.sk. SAM 5.3.1. | 0 | -790 500 | 0 | -1 266 500 | 0 | -790 500 | 0 |
| t.sk. SAM 5.4.2. | 0 | 930 000 | 0  | 1 490 000 | 0  | 930 000 | 0 |
| 2.2. valsts speciālais budžets |  0 | 0 |  0 | 0 |  0 | 0 |  0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0  | -139 500 | 0  | - 223 500 | 0  | -139 500 | 0  |
| 3.1. valsts pamatbudžets | 0  | -139 500 | 0  | - 223 500 | 0  | -139 500 | 0  |
| 3.2. speciālais budžets | 0  | 0 | 0  | 0 | 0  | 0 | 0  |
| 3.3. pašvaldību budžets | 0  | 0 | 0  | 0 | 0  | 0 | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0  |
| 5. Precizēta finansiālā ietekme | X | -139 500 | X | - 223 500 | X | -139 500 |   |
| 5.1. valsts pamatbudžets | -139 500 | - 223 500 | -139 500 |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |

|  |  |
| --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumu Nr.859 grozījumu projekts palielina 5.4.2.2. pasākuma projekta īstenošanai finansējuma apmēru - pasākumam pieejamais kopējais attiecināmais finansējums paredzēts 19 993 484 *euro*, tai skaitā KF finansējums –16 994 460 *euro*, nacionālais finansējums, ko veido privātais un valsts budžeta finansējums paliek nemainīgs -vismaz 2 999 024 *euro*. KF finansējuma pārdale tiek veikta no SAM 5.3.1. otrai kārtai paredzētā finansējuma, kas netika izmantots un sadalīts starp projektiem.Tabulā parādīta plānotā ĢIS projekta ietekme uz budžetu. Pārējos 5.4.2.2.pasākuma projektus un to naudas plūsmu, maksājumu pieprasījumu plānus ĢIS projekta realizācija neietekmēs.2018.gadam plānotā ĢIS projekta izmaksas paredzētas 930 000 *euro*, tajā skaitā KF finansējums 790 500 *euro*, valsts budžeta finansējums 139 500 *euro*.2019.gadam ĢIS projekta izmaksas plānotas 1 490 000 *euro*, tajā skaitā KF finansējums 1 266 500 *euro*, valsts budžeta finansējums 223 500 *euro*.2020.gadam ĢIS projekta izmaksas plānotas 930 000 *euro*, tajā skaitā KF finansējums 790 500 *euro*, valsts budžeta finansējums 139 500 *euro*.Plānotā finansējuma pārdale radīs ietekmi uz valsts budžetu, jo palielināsies nepieciešamais līdzfinansējums no valsts budžeta par 502 500 *euro*, jo 5.3.1.SAM ietvaros finansējuma saņēmēji ir pašvaldības, pašvaldības iestādes vai kapitālsabiedrības, un līdz ar to 5.3.1.SAM līdzfinansējums no valsts budžeta nav nepieciešams, savukārt ĢIS pilnveidošanas projekta īstenotājs būs valsts kapitālsabiedrība, kurai ir deleģēti valsts pārvaldes uzdevumi, un līdz ar to būs nepieciešams nodrošināt līdzfinansējumu no valsts budžeta. Finanšu pārdales, t.sk., līdzfinansējuma nodrošināšana no valsts budžeta, ir saskaņā Ministru kabineta 2018. gada. 9. janvāra sēdes protokola Nr.2, 1.§ 2.punktu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekti šo jomu neskar. |
| 8. Cita informācija | Finansējums MK noteikumu projektu īstenošanai tiks paredzēts budžeta apakšprogrammā 61.08.00 “Kohēzijas fonda (KF) projekti (2014-2020)”.Valsts budžeta līdzfinansējums, kas nepieciešams ĢIS projekta ieviešanai atbilstoši MK noteikumu Nr.859 grozījumiem, tiks pārdalīts no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" līdzekļiem. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija sagatavota MK noteikumu Nr.859 grozījumu projektam un MK noteikumu Nr.403 grozījumu projektam.  |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tikušas nodrošinātas izstrādājot Informatīvo ziņojumu, kurš ir kā pamatojums ĢIS projekta nepieciešamībai. |
| 2. | Sabiedrības līdzdalība projekta izstrādē | Sabiedrības līdzdalības un komunikācijas aktivitātes tikušas nodrošinātas izstrādājot Informatīvo ziņojumu, kurš ir kā pamatojums ĢIS projekta nepieciešamībai, MK 2018.gada 9.janvāra rīkojumu Nr.12 “Grozījumi Ministru Kabineta 2013. gada 28. decembra rīkojumā Nr. 686 “Par Latvijas ģeotelpiskās informācijas attīstības koncepciju”” un MK 2018. gada. 9. janvāra sēdes protokola Nr.2, 1.§ 2. punkta deleģējumu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde, Centrālā finanšu un līgumu aģentūra kā sadarbības iestāde, LVĢMC kā VARAM deleģēto uzdevumu izpildītājs un kā finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

|  |  |
| --- | --- |
| Iesniedzējs:vides aizsardzības un reģionālās attīstības ministrs | K.Gerhards |
| Vīza: valsts sekretārs  | R.Muciņš |

26.03.2018. 12:30

3198

I.Kukle, 67026946

Inese.kukle@varam.gov.lv